kardosdrur/scandi-wiki huggingface dataset:
Par nummer syv

I det danske seksdagesløb er par nummer syv traditionelt det danske favorithold, ofte som et rent dansk par.

Par nr. 7 blev opfundet af Kay Werner Nielsen og Evan Klamer, der første gang kørte med 7-tallet på ryggen ved Københavns seksdagesløb i 1953. Under seksdagesløbene i Forum København i starten af 1960'erne var Kay Werner Nielsen og Palle Lykke Jensen favoritter som par nummer 7. Senere var det Gert Frank og Hans-Henrik Ørsted i 1980'erne, Jens Veggerby og Jimmi Madsen i 1990'erne og senest har det danske mandskab bestået af Michael Mørkøv og Alex Rasmussen.

De to sidstnævnte har vundet det københavnske 6-dagesløb i 2009 og 2010 og i øvrigt vundet 5 sejre i udlandet som par. 

I den periode, hvor der var seksdagesløb i Herning, havde det danske favoritpar ligeledes nummer syv.

Det sker med mellemrum, at par nummer 7 ikke er to danskere som i 2006, da Jakob Piil blev skadet og Jimmi Madsen måtte danne par med Giovanni Lombardi.

Eksterne henvisninger
 Historien om par nr. 7 

Par
Banecykling (cykelsport)
Stranderholm

Stranderholm er en parcelgård fra Klarupgaard, som tidligere hed Christiansholm. Stranderholm er udskilt af Verner Christensen. Gården ligger i Klarup Sogn i Aalborg Kommune, tidligere i Fleskum Herred, Ålborg Amt.

Stranderholm Gods er på 271 hektar

Stranderholm brændte ned til grunden 26. Juni 2020.

Stranderholm trinbræt 
Ved vejen Svinetruget 2 km syd for gården lå Stranderholm trinbræt på Aalborg-Hadsund Jernbane (1900-1969). National cykelrute 12 (Limfjordsruten) går nu på banetracéet mellem Gistrup og Storvorde.

Ejere af Stranderholm 
 (1810-1819) Verner Christensen
 (1819-1840) Christen Carl Christensen
 (1840-1847) Christian Søltoft
 (1847-1857) Arnold Branth
 (1857-1872) C. E. Bendz
 (1872-1890) Theodor Emil Hjorth
 (1890-1903) Konsortium
 (1903-1916) Chr. Preetzmann
 (1916-1917) Jens Nymann
 (1917-1946) Otto Nymann
 (1946-1956) Otto Nymann / Erik Nymann
 (1956-1980) Erik Nymann
 (1980-1985) Bente Nymann gift Hjorth
 (1985-1993) Bente Nymann gift Hjorth / Erik Hjorth
 (1993-) Erik Hjorth

Eksterne kilder/henvisninger 

 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Klarup
Ishockey Klubben Aarhus

Ishockey Klubben Aarhus eller IK Aarhus er en ishockeyklub i Aarhus med hjemmebane i Aarhus Skøjtehal. Klubben blev dannet på resterne af Århus Ishockey Klub, der blev nedlagt i 2008.

Klubben har både en ishockeyskole for interesserede børn i alderen 3-10 år, og en række hold der spiller turneringer mod andre hold. Klubbens førstehold debuterede i 1. division i sæsonen 2009-10.

Klubben har et langsigtet mål om at stille et hold i Metal Ligaen i sæsonen 2017-18.

Eksterne henvisninger 
 Ishockey Klubben Aarhus
 Aarhus Skøjtehal - Faciliteter

Noter 

Ishockeyklubber i Danmark
Sportsklubber i Aarhus
Etableret i 2008
World of Warcraft: The Burning Crusade

{{Infoboks computerspil
 |titel            = World of Warcraft: The Burning Crusade
 |billede          = 
 |billedtekst      = 
 |serie            = Warcraft
 |før              = World of Warcraft (hovedspillet)
 |efter            = Wrath of the Lich King
 |udvikler         = Blizzard Entertainment
 |udgiver          = Vivendi Universal
 |distributør      = 
 |designer         = Rob Pardo  Jeff Kaplan  Tom Chilton
 |motor            = 
 |version          = 
 |udgivet          =   16. januar 2007<ref name="salespress">{{Cite web |title=World of Warcraft: The Burning Crusade shatters day-1 sales record |url=http://www.blizzard.com/press/070123.shtml |publisher=Blizzard Entertainment |date=23. januar 2007 |accessdate=23. januar 2007 |archive-date=26. januar 2007 |archive-url=https://web.archive.org/web/20070126125539/http://www.blizzard.com/press/070123.shtml |url-status=dead }}</ref>   17. januar 2007
 |genre            = MMORPG
 |måder            = Multiplayer
 |platforme        = Mac OS X  Windows
 |medier           = 4x CD-Rom  1x DVD-Rom  Online patch
 |input            = Tastatur  Mus
 |systemkrav       = Windows  Windows 2000, Windows Vista eller Windows XP  Intel Pentium III eller AMD Athlon 800 MHz  512 MB eller mere RAM  32 MB 3D grafikkort med Hardware T&L eller bedre  10.0 GB fri harddisk  4× CD-Rom drev  Bredbåndsinternet

Macintosh  Mac OS X 10.3.9 eller nyere  933 MHz eller højere G4, eller G5, eller Intel processor  512 MB RAM eller mere  ATI eller NVIDIA grafikkort med 32 MB Video RAM eller mere  6.0 GB fri harddisk  4× CD-Rom drev  Bredbåndsinternet
 |aldersgrænse     = ESRB: T  OFLC: E  PEGI: 12+
 |hjemmeside       = WorldOfWarcraft.com  WoW-Europe.com
 }}World of Warcraft: The Burning Crusade (også kendt som TBC) er den første udvidelsespakke til det onlinerollespillet World of Warcraft. Spillets titel refererer til The Burning Legion (også set i Warcraft III), som vender tilbage gennem The Dark Portal efter fire år. Spillet er den mest ventede udvidelsespakke til dato, og derfor arrangerede mange butikker verden over midnatsåbning.

 Tilføjelser 
Da TBC'' er en udvidelsespakke, er der mange nye ting:
 2 nye spilbare racer, Draenei og Blood Elf
 Mulighed for at komme til niveau 70.
Kamp mod Illidan Stormrage i Black Temple
 En ny profession, Jewelcrafting
 Den nye planet, Outland
 En ny Battleground (Kamp Mod Andre Spillere), "Eye of the Storm"
 Masser af nye quests, ting, monstre og dungeons.
 Ny neutral by Shattrath

Referencer

Eksterne henvisninger 
 
 Officiel EU-side 
 Officiel US-side

Se også 

Computerspil fra 2007
The Burning Crusade

it:World of Warcraft: The Burning Crusade
sv:The Burning Crusade
Six Flags Great Adventure

Six Flags Great Adventure er en forlystelsespark i Jackson Township, New Jersey, USA.

Den har 12 rutsjebaner i stor størrelse og en masse andre forlystelser. Den ejes af verdens største operatør af forlystelsesparker Six Flags, der har hovedkontor i New York City. Parken kan prale af at være indehaver af verdens højeste rutsjebane Kingda Ka.

Eksterne henvisninger 

 Six Flags Great Adventures officielle hjemmeside

Forlystelsesparker i USA
Bygninger, konstruktioner og anlæg i New Jersey
Klarupgård

Klarupgaard er en gammel hovedgård, som allerede nævnes i Historien under Erik Menved. Gården ligger lige nord for Klarup i Aalborg Kommune i det historiske Klarup Sogn, Fleskum Herred, Ålborg Amt.

Klarupgård blev brændt af Skipper Clement under Grevens Fejde i 1534. Den nuværende hovedbygning er opført i 1615-1628 og ombygget i 1847-1848. Gården dannede i 2013 kulisse for TV-2's julekalender Tvillingerne og Julemanden.

Klarupgaard Gods er på 276 hektar med Lovisegård

Ejere af Klarupgaard 

 (1259-1285) Kronen (Erik Glipping)
 (1285-1300/1308) Jacob Nielsen Blaafod

 (1300/1308-1436) Viborg Domkapital
Lensmænd under Viborg Domkapital
 *(1422-) Laurids Lunov
 *(1451-) Otto Stampe
 *(1505-) Niels Eskildsen Høg
 *(1520-) Mogens Stampe
 *(1532-) Erik Høg
 *(1534-) Bagge Griis

 (1536-1540) Kronen (som ruin)
 (1540-1565) Erik Høg Banner
 (1565-1589) Jørgen Eriksen Høg Banner
 (1589-1612) Erik Jørgensen Høg Banner
 (1612-1649) Else Eriksdatter Høg Banner gift Vind (med børnene som partshavere)
 *(1612-1633) Iver Jacobsen Vind / Henrik Jacobsen Vind
 *(1633-1649) Iver Jacobsen Vind / Anne Henriksdatter Vind
 (1649-1665) Anne Henriksdatter Vind og Hans Diepholt von der Rothfelser
 (1665-1668) Sct. Nicolaj Kirke I København med Ellene Heisch som partshaver
 (1668-1670) Poul Kriesch / Ellene Heisch
 (1670-1685) Poul Kriesch
 (1685-1700) Thøger Lassen
 (1700-1703) Magdalene von Ginchel gift Lassen
 (1703-1705) Christian Reenberg, Claus Reenberg, Ane Kirstine Reenberg (under værge af Dr. Frants Clausen Reenberg)
 (1705) Hans Benzon (som medejer)
 (1705-1729) Heinrich von Rosenauer
 (1729-1736) Anne Margrethe gift Rosenauer
 (1736-1739) Margrethe Cathrine Schrader og Christian Ulrik von Hauch
 (1736-1743) Margrethe Cathrine Schrader
 (1743-1757) Margrethe Cathrine Schrader og Jørgen von Hauch
 (1757-1779) Christen Christensen
 (1779-1819) Werner Christensen
 (1819-1827) Johanne Christiane Mollerup gift Christensen
 (1827-1840) Christen Carl Christensen
 (1840-1847) Hans Christian Søltoft
 (1847-1858) Peter Hilarius Ferdinand Kalko / Hans Jacob Arnold Christopher Branth
 (1858-1891) Hans Jacob Arnold Christopher Branth
 (1891-1893) Harald Blicharl Valdemar Branth
 (1893-1918) Carl Valdemar Branth
 (1918-1928) Jacob Buksted
 (1928-1967) Søren Just
 (1967-1998) Birthe og Niels Christian Just
 (1998-2015) Lene og Knud Just
 (2015-) Erik Hjorth

Kilder 
 J.P. Trap: Danmark 5.udgave, Kraks Landbrug
 Nielsen, H. G. (1992). Klarupgård. Klarup: Klarupgårds Forlag.

Referencer

Fredede slotte og herregårde i Danmark
Gård
Herregårde i Aalborg Kommune
Herregårde i Aalborg Amt
Teested

Teestedet i golf er startpositionen for det enkelte hul, hvor golfspilleren placerer sin bold på en lille pløk, den såkaldte tee. Hvis bolden går direkte i hul i første slag, kaldes det hole-in-one.
Et Teested omfatter et rektangulært areal i en dybde af to køllelængder målt fra frontlinien.  Frontlinien og sidderne afgrænses af ydersiderne at to teestedsmarkeringer. 

Golf

sv:Lista över golftermer#Tee
Eye of the Storm

Eye of the Storm er en spændende kampplads til World of Warcraft, som kan findes i Outland hvor man kun kan komme hen hvis man også har købt World of Warcraft: The Burning Crusade. Den er desuden kun tilgængelig fra level 61 og opefter.

Spillestil 
Kamppladsen i Eye of the Storm er 2 flyvende kontinenter, der bliver holdt sammen af 3 broer. Tæt på den vestlige og østlige bro er der et tårn på hvert kontinent dvs. 4 tårne i alt. På den midterste bro er der et flag, som kan fanges ligesom i et spil Fang-Flaget. For at et hold vinder skal holdet indsamle 2000 point. For at skaffe point skal man have overtaget tårne ved at dræbe alle fra det andet hold således at kun spillere fra dit hold er nær tårnet. Hvert hold får tildelt point ca. hvert 30. sekund og man får 10 point for hvert tårn. Et hold kan også få point ved at fange et flag og aflevere det ved sin base.

Warcraft
Anaxagoras

Anaxagóras (født ca. 500 f.v.t., i Klazomenai i Lilleasien, i nærheden af vore dages Smyrna, død 428 f.v.t.) var en græsk filosof, førsokratiker, der flyttede til Athen i 464 f.v.t.

Biografi 
Anaxagoras bragte filosofien til Athen; han sluttede sig til kredsen af kunstnere og digtere, der samlede sig omkring Perikles. Men ligesom senere Protagoras og Sokrates oplevede han, at blive anklaget for blasfemi af athenerne. Det var gået tilbage med Perikles' magt; og Anaxagoras blev kritiseret for sine udtalelser om, at Solen ikke er en guddom, men en glødende masse, "noget større end Peloponnes". Den aldrende filosof flyttede tilbage til Lilleasien, og skal ved afrejsen have sagt: "Naturen har for længst afsagt dom i sagen mellem mine anklagere og mig."

Verdenssyn 
Anaxagoras var især interesseret i astronomi. Med sine iagttagelser nåede han frem til nye og vigtige resultater. Af en meteorsten, der var faldet ned i Dardanellerne og blev æret som guddommelig af lokalbefolkningen, trak han den slutning, at himmellegemer er af den samme beskaffenhed som Jorden. Han tænkte sig muligheden af andre planeter, og at der boede mennesker på disse. Han forstod, at Månen får sit lys fra Solen, og kunne dermed forklare solformørkelser videnskabeligt. Det sidste kom Perikles til nytte, en gang da en formørkelse spredte panik blandt de attiske flådemandskaber.  Denne kan tidsfæstes til 30. april 462 f.Kr. 

"Alle ting var sammen" - sådan indleder Anaxagoras sit skrift. Fra denne masse blev verden til i en kredsbevægelse; men efter hans mening kunne det ikke være sket af sig selv. Der var tale om en "første bevæger", der satte bevægelsen i gang. Han kaldte denne nous (= ånden). Han skal have udtalt, at denne ånd var Zeus. Efter "åndens" igangsættelse af verden, forløber processen efter Anaxagoras' mening mekanisk, helt af sig selv. Det afgørende nye ved hans tanke er, at verdens start skyldtes en åndelig magt. Stof og ånd ses som adskilt. 

Anaxagoras mente også, at naturen var delt op i meget små dele. Delene var ikke synlige for øjet. Alle ting kan deles i mindre stykker, men indeholder stadig lidt af alting. Med det menes der at ligesom i vores celler er både vores øjenfarve, vores højde, hudfarve og hårfarve kunne man også ud fra de mindste dele se helheden.

Eftermæle 
Et af Månens kratere er opkaldt efter Anaxagoras. 

Euripides hyldede Anaxagoras i vers:
Lykkelig den, der har viden,
vundet ved forskende virke. Ej ondt
han stifter blandt landsmænd; ejheller selv
han forledes til uærlig handling.
Kun i naturen den evige orden han søger;
hvori den består; af hvad den er runden; hvordan.
I sådanne mænd finder tanker
om lavhed og udåd aldrig et hjem.

Noter

Eksterne henvisninger 

Førsokratikere
Oldgræske filosoffer
Sohngårdsholm

Sohngaardsholm er en gård som tidligere hed Filsted Ladegaard og hørte ind under Aalborghus Slot. Lå i Nørre Tranders sogn indtil udskillelsen o.1900 af Vejgård sogn. Vejgaard Sogn, Fleskum Herred, Ålborg Amt, Aalborg Kommune. Hovedbygningen er opført i 1886 ved O.P. Momme & L.F. Olesen. 

Sohngårdsholmparken, en bypark som ligger rundt om slottet, blev anlagt af kommunen i 1959-60 og er på 7,2 ha. Parken rummer en samling af paradisæbler. Parken indgår i Songårdsholm Bykilen, der via Golfparken forbinder tæt bycentrum med åbent land.

Ejere af Sohngaardsholm 
 (1536-1664) Kronen
 (1664-1672) Hans Hansen
 (1672-1676) Abel Cathrine, enken
 (1676-1678) Johan Sohn/Nicolaus Brügmann
 (1678) Nicolaj Brüggemann
 (1678-1691) Johan Sohn. Fik 1688 kongelig bevilling til at ombenævne til Sohngaardsholm.
 (1691-1715) Hans Benzon
 (1715-1740) Tøger Benzon
 (1740-1784) Johannes Benzon
 (1784-1786) Hans Benzon / Frederik Christian von Arenstorff
 (1786-1804) Theodor Adeler
 (1804) Johannes Didrich Friedrichsen
 (1804-1805) J. A. L. baron Juel
 (1805-1807) Johan Kofoed
 (1807-1809) Henrik Mule Hoff
 (1809-1810) Henrik Mule Hoffs dødsbo
 (1810-1811) Phil. H. Ree & Co.
 (1811-1815) M. Nørager
 (1815-1827) Th. Kragh
 (1827-1830) Den Danske Stat
 (1830-1837) Johannes Christopher Nyholm
 (1837-1843) N. P. V. Sachmann
 (1843-1856) J. A. von der Recke
 (1856-1864) R. Rennisson
 (1864-1885) R. Rennissons dødsbo
 (1885-1898) Isidor Henius, byggede slottets hovedbygning, som det står tilbage i dag.
 (1898-1899) A. Haagensen
 (1899-1915) C. C. Hollesen
 (1915-1916) Espen Leth Espensen
 (1916-1925) J. B. Bertelsen
 (1925-1992) Aalborg Kommune 
 (1992-2005) Rasmussen Og Schultz A/S
 (2005-2014) Sohngaardsholm ApS, ejere: Anja Rørdam, Stine Pedersen, Chris Hilligsø, Ib Morthorst, Birte Aabyen
 (2014-)

Noter og kilder 

 J.P. Trap, Danmark, 5.udgave, Kraks Landbrug
 Fredningsforslag for Sohngårdsholmparken og Den gamle Golfbane i Ålborg kommune, Ålborg Kommune og Danmarks Naturfredningsforening, 2019.

Eksterne henvisninger 

Herregårde i Aalborg Amt
Vejgaard
Herregårde i Aalborg
Viborg Vestkredsen

Viborg Vestkredsen er en opstillingskreds i Vestjyllands Storkreds.
 
Kredsen, der er oprettet i 2007, består af den vestlige del af Ny Viborg Kommune. 
   
Kredsen er tilført den tidligere Fjends Kommune fra Skivekredsen og den tidligere Karup Kommune fra Kjellerupkredsen.

Fra den tidligere Viborgkredsen indgår området vest for Hjarbæk Fjord, hovedvej 13 (Ålborgvej), Nørre Å (med Nørresø og Søndersø) og hovedvej 52 (Kjellerupvej). Dette svarer stort set til landsognene: Almind, Dollerup-Finderup-Ravnstrup, Vorde-Fiskbæk-Romlund, Tårup-Kvols-(Nørre Borris) og Lysgård sogne. Desuden indgår den tidligere Viborg købstad (Viborg Domsogn, Viborg Søndersogn, Søndermark Sogn og Vestervang Sogn) i kredsen.

Afstemningssteder i kredsen:

Overført fra den gamle Viborgkredsen: 
 Hald Ege
 Løgstrup
 Tinghallen

Overført fra den gamle Skivekredsen: 
 Mønsted
 Stoholm
 Vridsted

Overført fra den gamle Kjellerupkredsen: 
 Byrådssalen, Karup Rådhus
 Kulturhuset, Frederiks
 Kølvrå Skoles Gymnastiksal
 Skelhøje Kultur- og Forsamlingshus

Fra 1849 til 1970 bestod den daværende Viborg kreds af Fjends Herred og Viborg købstad. Den nye Viborg Vestkredsen svarer i et vist omfang denne historiske kreds. Dog er Nordfjends afgivet til Skivekredsen, mens den midterste del af kredsen er tilført sogne fra den tidligere Løvelkredsen. Mod syd er kredsen tilført sogne fra Kjellerupkredsen.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Berettermodellen

Berettermodellen (også kaldet Hollywoodmodellen) er en model for dramatiske skelet, der bærer en beretning, f.eks en fortælling, en film, et teaterstykke, en TV-dokumentar eller en hvilken som helst anden form for dramatisk værk der udfolder sig over tid.

Berettermodellen består af følgende dele:

 Anslag: En appetitvækker, der anslår filmens tema, stemning og stil.
 Præsentation: Filmens personer og deres indbyrdes relationer, miljø og konflikter præsenteres.
 Uddybning: Det indbyrdes forhold mellem fortællingens personer, intriger og baggrund uddybes.
 Point of no return:  Point of no return er kernen i fortællingen, hvor hovedpersonen sættes i en situation, hvorfra der ikke er nogen vej tilbage
 Konfliktoptrapning: Hovedpersonen bevæger sig fremad mod målet og støder på forhindringer.
 Klimaks og Konfliktopløsning: Dette er fortællingens spændingsmæssig højdepunkt, hvor den afgørende modstand konfronteres, hvorefter konflikten løses.
 Udtoning: Efter klimaks forløses spænding og dramaet nedtones, hvorefter fortællingen afsluttes.

Hvem der præcist har udviklet modellen er uklart, men den kan spores tilbage til Aristoteles, der påpegede, at der, for at der kunne være tale om historie, skulle være en begyndelse, en midte og en slutning til stede. (1450b27).

Referencer

Se også 
 Ottebenede essay - kinesisk struktur som minder om berettermodellen

Eksterne henvisninger 
 
Mimi Olsen og Hans Oluf Schou (red): Levende billeder: grundbog i mediefag, Århus, 2020
  Studieportalens gennemgang af berettermodellen

Narratologi
Fiktion
Film
Litteratur
Torben Nielsen (forfatter)

Torben Nielsen (22. april 1918 i Vedslet Sogn, Skanderborg Amt – 18. februar 1985) var en dansk forfatter.

Han skrev blandt andet Nitten Røde Roser (1973), som blev tildelt Poe-klubbens Berenicepris som årets bedste danske kriminalroman.

Han tilførte genren et mere realistisk syn på politiets arbejde på baggrund af 26 års praktisk erfaring som politibetjent.

I 1978 udsendte Torben Nielsen "En landsbydrengs dagbog", en samling fornøjelige barndomserindringer om karetmagerens søn og de dramatiske og utrolige ting, han oplevede i sin barndom i en østjysk landsby i 1920'erne. Siden fulgte flere andre erindringsbøger i samme stil, og de er alle indtalt som lydbøger af forfatteren. Filminstruktøren Regner Grasten lavede i 1994 familiefilmen "Vildbassen" baseret på bøgerne "En landsbydrengs dagbog" og "Landsbydreng-røgterdreng".

Som naturskildrer var Torben Nielsen i en klasse for sig. Hans naturhistorier blev blandt andet trykt i lystfiskermagasinet "Sportsfiskeren". I debutromanen "Gry" er pindsvinet Gry den egentlige hovedperson, ligesom han skrev "Året rundt i mark og skov", som udkom i 1971. Begge bøger illustreret med forfatterens egne stregtegninger.

Bibliografi 
 Gry. Historien om et pindsvin (Roman) (1969).
 Tilfældet Lisa Kjeldsen (Krimi) (1971).
 Året rundt i mark og skov (natur-causerier) (1971).
 Mig og min bedstemor (Roman) (1972).
Tændstikleg (1972).
 Nitten røde roser (krimi) (1973).
 Galgesangen (krimi) (1973).
Nold og gangsterne (børnebog) (1974).
 Enkejagt (krimi) (1975).
Pas på Nold! (1975)
 At elske er at dø (krimi) (1976).
 Terror (krimi) (1976).
Nold på skråplanet (1979).
Mikkelines bedrifter (roman) (1979).
Nold og pigerne (1980).
Tredive meter ned (krimi) (1981).
Kainsmærket – og andre noveller (noveller) (1982).
Truet på livet (krimi) (1984).

Lydbøger indlæst af Torben Nielsen 
 Voldtægt. (Krimi) (1979).
 Lavinen. (Krimi) (1979).
 En julehilsen 1979: Sjælevagten. (Julefortælling) (1979).
 Mig og min bedstemor. (Roman) (1979).
 En landsbydrengs dagbog. (Selvbiografi) (1979).
 Landsbydreng – røgterdreng. (Selvbiografi) (1979).
 Landsbydreng – malerdreng. (Selvbiografi) (1979).
 Landsbydreng – politimand. (Selvbiografi) (1981).
 Strisser-minder. (Selvbiografi) (1982).
 Nisserne i Bulderup. Bulderup-nisserne i fangenskab. (Romaner) (1983).

Eksterne henvisninger 
 

Krimiforfattere fra Danmark
Lydbogsindlæsere
Selvbiografer fra Danmark
Romanforfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Urania Observatoriet

Urania Observatoriet er beliggende i Golfparken i Aalborg, dog med adresse på Borgm. Jørgensens Vej. Det blev indviet i april 1988 og drives af Nordjysk Astronomisk Forening for Amatører (NAFA). Observatoriet indeholder den største offentligt tilgængelige linsekikkert i Danmark på 25cm i diameter som er fra 1897, hvilket medvirker til at gøre det til et velbesøgt udflugtsmål. Når der er godt vejr kan gæsterne i observatoriet kigge i teleskopet med hjælp fra frivillige fremvisere. Observatoriet har åbent om onsdagen i vinterhalvåret i det omfang der er frivillige fremvisere til rådighed. Åbningstider kan ses på NAFAs hjemmeside. 

Lige op ad observatoriet findes planetstien.

Ekstern henvisning 
 Nordjysk Astronomisk Forening for Amatører

Teleskoper
Seværdigheder i Aalborg
Etableret i 1988
FIFA 07

Fifa Football 2007 er et fodboldspil udgivet af EA i efteråret 2006 til en lang række platforme.

I FIFA 07 kan man blandt andet lave sit eget hold med spillere, man selv har lavet, eller sætte andre spillere fra andre klubber ind på sit hold. Eksempelvis kan man starte karrieredelen og begynde på en lang række sæsoner, hvor man skal spille en masse kampe for sit hold, eller man kan gå på transfermarkedet og købe/sælge spillere.

Eksterne henvisninger 
 

Computerspil fra 2006
FIFA-serien
Game Boy Advance-spil
GameCube-spil
Nintendo DS-spil
PlayStation 2-spil
PlayStation Portable-spil
Windows-spil
Xbox-spil
Xbox 360-spil